Džodhpuras

DžodhpurasP. Chopra ir N. Jonasas atšoko prabangias vestuves Indijoje, Kauno dienaLIETUVOS PREZIDENTAS PAREIŠKĖ UŽUOJAUTĄ INDIJOS VADOVEI, Valstybės pažinimo centrasJunun (Meilės beprotybė), Kino pavasarisBolivudo žvaigždė S. Khanas už retų antilopių medžioklę nuteistas kalėti penkerius metus, InfoDienaKaip vertėjai gelbsti pasaulį, bernardinai.lt (sen. Džodpūras, ) – miestas šiaurės vakarų Indijoje, Radžasthane, 250 km nuo Pakistano sienos. Miestas turtingas istoriniu paveldu, todėl yra svarbus turistinis centras. Vystomi tradiciniai verslai – odos, metalo apdirbimo, audinių gamybos, farmacijos; dailieji amatai. Svarbus geležinkelių, plentų mazgas, yra oro uostas. Veikia keletas universitetų (teisės, Ajurvedos), medicinos, technologijų institutų.

 Paveldas 

Svarbiausias Džodhpuro objektas – XV a. Mehrangarho tvirtovė, apsupta storomis sienomis ir stūksanti ant kalvos virš miesto. Ji buvo Rathoro radžputų klano rezidencija. Taip pat yra ištaigingi Umaid Bhavano rūmai (1929 m.), marmurinis Džasvant Thados mauzoliejus (1899 m.), puošnus laikrodžio bokštas, tradicinis turgus, įvairios šventyklos. Netoliese yra Kailanos, Balsamando ežerai, supami vešlių sodų.

 Istorija 

Džodhpuras 1459 m. įkurtas radžputų valdovo Rao Džodhos. Užkariavus aplinkines žemes miestas tapo Marvaro karalystės sostine. Miestas buvo prie svarbaus kelio tarp Delio ir Gudžarato, todėl čia klestėjo prekyba opiumu, variu, šilku, santalu, datulėmis, kava. Mughalų laikais miestas buvo pavaldus vasališkai, o Aurangzebo pajungtas. 1818 m. tapo Britų Indijos dalimi.

 Šaltiniai 

Kategorija:Radžasthano miestai
Kategorija:Milijoniniai miestai